
Verzija 2 
Zagreb, 12. listopada 2020. 


Preporuke za korištenje maski za lice, medicinskih i zaštitnih maski 


Na europskoj, ali i svjetskoj razini uloga maski u smanjenju transmisije virusa postala je intenzivnim 
predmetom istraživanja te je, osim uloge kirurških maski u zdravstvenom sustavu, istraživana i uloga 
maski za lice u svakodnevnoj uporabi među općom populacijom. 


1. Maske za lice 





Maske za lice su, u najširem smislu, maske koje se izrađuju od komercijalno dostupnih dvoslojnih 
pamučnih materijala gušćeg tkanja i nose se u svakodnevnom životu. Za optimalnu učinkovitost 
dvoslojnu pamučnu tekstilnu masku za lice, koja ima ulogu tekstilne barijere, treba pravilno nositi (tj. 
staviti je da čvrsto prianja na nos i usta te da cijelo vrijeme nošenja prekriva istodobno i nos i usta), 
mijenjati je ako je mokra i ne dirati je dok se nosi. 


Upute za proizvođače. Na deklaraciji se mora navesti sirovinski sastav i upute za održavanje, a pri 
opisu ili reklamiranju maske voditi računa o tome da se ne stvori dojam da je riječ o medicinskom 
proizvodu ili zaštitnoj opremi. Preporučuje se izrada maski za lice od dvoslojnih pamučnih tekstila 
gušćeg tkanja. 


Upute za rukovanje maskama za lice. Fizička barijera koja nastaje pravilnim nošenjem maske za lice 
može pružiti određenu zaštitu protiv većih kapljica, u kojima se može nalaziti virus, i spriječiti dodir 
sluznice usta/nosa s onečišćenim rukama. Takve maske mogu, kao i drugi tekstilni predmeti, usporiti 
strujanje izdahnutog zraka ili prijenos respiratornih kapljica i pojačati svijest o potrebi za fizičkom 
udaljenošu kao i o pažljivijem ophođenju prema sebi i drugima u vidu zaštite zdravlja. Na taj se način 
može pridonijeti smanjenju daljnjeg širenja virusa SARS-CoV-2, a u tom su kontekstu za izradu maski 
za lice prikladniji pamučni dvoslojni tekstili gustog tkanja. 

2. Medicinske maske (kirurške maske) 





Medicinske/kirurške maske prvenstveno se koriste za zaštitu drugih osoba od izlaganja potencijalno 
zaraznim kapljicama one osobe koja nosi masku. Njihova je primjena jednokratna. Odgovarajuća 
maska također u određenoj mjeri štiti korisnika maske kada je čvrsto pričvršćena. Za optimalnu 
učinkovitost treba ih pravilno nositi (tj. staviti je da čvrsto prianja na nos i usta te da cijelo vrijeme 
nošenja prekriva istodobno i nos i usta), mijenjati je ako je mokra i ne dirati je dok se nosi. 

Koriste se prvenstveno u medicinske svrhe i služe za sprječavanje širenja kapljica iz izdahnutog zraka 
na pacijenta ili drugu osobu te mogu zaštititi područje usta i nosa od direktnog utjecaja većih kapljica 
druge osobe kao i od prijenosa patogena izravnim dodirom s rukama. Nesterilne medicinske maske 
obično su medicinski proizvodi razreda rizika u skladu s europskom direktivom o medicinskim 
proizvodima (93/42 / EEC) i posebno moraju biti u skladu s normom EN 14683: 2019-6. Nakon 
postupka ocjenjivanja sukladnosti, dodjeljuje im se oznaka "CE" čime se mogu stavljati na europsko 
tržište. 


3. Filtrirajuće polumaske s ventilom i bez ventila (FFP2 i FFP3) 





Filtrirajuće polumaske (FFP) ubrajaju se u osobnu zaštitnu opremu (OZO) u kontekstu zaštite na radu i 
namijenjene su zaštiti od čestica, kapljica i aerosola u zdravstveni ustanovama. Njihova primjena je 
jednokratna. Dizajn filtrirajućih maski je različit. Postoje maske bez ventila za izdah i maske s ventilom 
za izdah. Maske bez ventila filtriraju udisani zrak i izdisani zrak i zato osiguravaju i samozaštitu i 
vanjsku zaštitu. Maske s ventilima filtriraju samo udahnuti zrak i stoga osiguravaju samozaštitu. 


Kako bi se FFP-maske u Europi plasirale na tržište, one se moraju podvrgnuti postupku ocjene 
sukladnosti u skladu s europskom uredbom EU2016/425, nakon čega dobivaju oznaku "CE". Usto 
maske moraju ispunjavati zahtjeve europskog standarda EN 149: 2001-10. 


Odstupajući od navedenog u iznimnim slučajevima FFP-maske također se mogu smatrati kao 
medicinski proizvodi ako nemaju ventil za izdah (tj. zrak se filtrira tijekom udisaja i izdisaja). Takve 
maske nose se u situacijama kada se zna da se pruža neposredna zdravstvena skrb zaraženoj osobi, 
pri zahvatima u kojima se generira aerosol jer zaustavljaju 95% i više, odnosno 98% i više čestica, 
ovisno o jačini filtracije. 








E 
HZJZ 


HRVATSKI ZAVOD 
ZA JAVNO ZDRAVSTVO 


Rockefellerova 7 
HR-10000 Zagreb 
T: +385 1 4863 222 


F: +385 1 4863 366 
www.hzjz.hr 


4. Nošenje maski za lice i medicinskih maski na javnim mjestima na otvorenom u okolnostima 
povećane mogućnosti prijenosa virusa 





Dobrobiti nošenja maski za lice ili medicinskih maski potvrđene su do danas istraživanjima koja 
ukazuju na njihovu korist u sprječavanju širenja zaraze naročito u okolnostima gdje se na na javnim 
mjestima na otvorenom ne može održavati fizička udaljenost između osoba od 1,5 metar, primjerice: 
* U okolnostima kada se okuplja veći broj ljudi na otvorenom 

* Prilikom čekanja javnog prijevoza na stanicama ili na kolodvorima sredstava javnog prometa 

* Uliftovima 


* Prilikom čekanja u redovima 
U svim navedenim i sličnim okolnostima, maske pomažu u smanjenju širenja virusa SARS-CoV-2. Osim 


toga, nošenje maski za lice ili medicinskih maski može podići svijest o pridržavanju fizičke udaljenosti i 
zdravstveno osviještenom ponašanju. 


5. Obveza nošenja maski za lice ili medicinskih maski 





Maske za lice ili medicinske maske obvezni su koristiti na ispravan način tako da budu prekriveni usta 
inos: 


* zaposlenici zdravstvenih ustanova i osobe koje dolaze u posjet pacijentima, ako su posjete 
dopuštene 

e vozači, ostali zaposlenici u prijevoznim sredstvima javnog prometa i putnici u javnom prometu 

* zaposlenici u trgovačkoj djelatnosti i kupci za vrijeme boravka u prodavaonicama 

* zaposlenici u ugostiteljskoj djelatnosti koju dolaze u kontakt s gostima ili sudjeluju u posluživanju i 
pripremi jela, pića i napitaka 

* gosti u ugostiteljskim objektima osim dok sjede na svojim mjestima i konzumiraju hranu, piće ili 
napitke 

* zaposlenici trgovačkih društava, ustanova i institucija koji rade sa strankama i stranke koje dolaze u 
ta trgovačka društva, ustanove i institucije 

* zaposlenici u uslužnim djelatnostima u kojima se dolazi u bliski kontakt s klijentima 

* zaposlenici u uredima u kojima radi više od dva zaposlenika, a ne može se osigurati međusobna 
fizička distanca od najmanje 2 metra 

* vjernici prilikom vjerskih obreda i okupljanja u zatvorenom prostoru 

* gledatelji na sportskim natjecanjima koja se održavaju u zatvorenim prostorima 

* sudionici svih društvenih i javnih okupljanja u zatvorenom prostoru 

* roditelji ili druge osobe koje dolaze po djecu u škole ili ustanove predškolskog odgoja i obrazovanja 

* druge osobe koje na to posebnim uputama i preporukama obveže Hrvatski zavod za javno 
zdravstvo. 

5. Izuzeća od obveze nošenja maske 





Pojedine osobe uslijed zdravstvenog stanja i značajki razvojne dobi ne mogu nositi masku ili mogu 
nositi masku samo uz određena ograničenja. Najčešće se radi o situacijama kod kojih nošenje maske 
može dovesti do otežanog disanja, opasnosti od gušenja ili do toga da se maska nosi nepravilno što 
može povećati izglede za zarazu. Kod navedenih stanja neophodno je omogućiti osobi da ne nosi 
masku. Riječ je o sljedećim stanjima i okolnostima: 


* djeca u dobi do 2 godine 

e djeca predškolske dobi nakon navršene druge godine ako dijete, usprkos nastojanju 
roditelja/staratelja da nosi masku, pruža otpor nošenju maske ili se ne može suzdržati od 
dodirivanja maske i lica (pojedinoj djeci maska smeta te osjećaju neotklonjivu potrebu da 
namještaju masku i dodiruju lice, čime se povećavaju izgledi za unos virusa kroz usta, nos ili oči) 

e djeca u dobi nakon navršene druge godine pa do nižih razreda osnovne škole mogu nositi masku 
samo u aktivnostima koje su vremenski ograničene (aktivnosti koje traju najviše sat ili dva) i kada su 
pod neprestanim nadzorom roditelja/staratelja (primjerice kod vožnje u javnom prijevozu, u 
zdravstvenoj ustanovi ili kod odlaska u trgovinu iako se roditeljima preporučuje da djecu vode u 
trgovine samo ako je to krajnje nužno) 

* osobe s određenim oblicima invaliditeta kao što su: određena oštećenja mentalnog zdravlja 
uključujući teškoće iz autističnog spektra ako osobe pružaju otpor ili ne podnose masku na licu, 
osobe s intelektualnim teškoćama, osobe s većim tjelesnim/motoričkim oštećenjima zbog 
možebitnih teškoća disanja ili nemogućnosti da skinu masku bez pomoći druge osobe 

* osobe koje trebaju prenijeti informaciju osobi s oštećenim sluhom, uključujući prevoditelje za 
gluhoslijepe osobe i druge osobe u pratnji, u situaciji kada poruku osobi s oštećenim sluhom ne 
mogu napisati ili prenijeti znakovnim jezikom, već isključivo čitanjem s lica i usana 

* osobe s oštećenim sluhom u situacijama u kojima maska onemogućuje učinkovitu komunikaciju i 
primjereno razumijevanje prenesene poruke 

*osobe s teškoćama disanja uslijed kroničnih bolesti (ove situacije ne treba zamijeniti s 
respiratornom infekcijom uz povišenu temperaturu ili druge znakove koji mogu biti karakteristični 
za bolest COVID-19 kada je nošenje maske obavezno) 

* osobe promijenjene svijesti ili kod gubitka svijesti -sve osobe koje iz drugih razloga ne mogu skinuti 
masku bez pomoći druge osobe. 


Iritacija kože lica. Ponekad se nakon dužeg nošenja maski mogu javiti promjene na koži lica, posebno 
kod ljetnih vrućina. U takvim slučajevima neophodna je dosljedna higijena lica i pravilno nošenje 
maske: 


* Operite lice nježno sapunom i vodom, i to dva puta dnevno 

* Zamijenite masku ako je vlažna ili oštećena-nosite masku preko nosa i usta 

* Ne samo preko usta. 

* U slučaju jače izraženih promjena na koži lica, javite se liječniku obiteljske medicine ili pedijatru 

6. Upute za stavljanje, skidanje i nošenje maski za lice i medicinskih maski 





* Nepohodno je i dalje se pridržavati svih propisanih mjera te i tijekom nošenja maske za lice 
potrebno je održavati razmak između osoba od 1,5 m. 

* Pri stavljanju maske treba voditi računa o tome da se uzlice stavlja uvijek unutarnja strana maske. 

* Jednu masku nosi samo jedna osoba, nošene maske ne smiju se dijeliti s drugima. 

* Prije prve uporabe maske za lice je poželjno oprati ili barem izglačati glačalom podešenim na 
temperaturu za glačanje pamučnih/lanenih materijala. 

* Prije i nakon stavljanja maske ruke je potrebno temeljito oprati sapunom. 

* Maska treba pokriti usta, nos i dio lica, a na rubu mora što tješnje pristajati kako bi se što je više 
moguće smanjio protok zraka izvan maske. 

* Na vanjskoj strani maske potencijalno se može naći virus. Kako bi se spriječila kontaminacija ruku, 
treba izbjegavati dodirivanje vanjske strane maske. 

* Kod prve uporabe trebalo bi provjeriti propušta li maska dovoljno zraka kako bi što je manje 
moguće sprečavala normalno disanje. 

* Navlaženu masku za lice potrebno je skinuti i zamijeniti novom, suhom. Maske za lice bi se nakon 
jednog nošenja trebale u idealnim uvjetima oprati na 95 stupnjeva, a najmanje na 60 i temeljito 
posušiti. Medicinske maske jednokratan su proizvod te se nose dok se ne navlaže, a maksimalno do 
3 sata. 
te nije preporučljivo masku za lice dugo čuvati zatvorenu nakon nošenja. Medicinske maske se 
nakon nošenja odlažu u komunalni otpad. 

* Ako postoje upute proizvođača, obvezno ih se i u cijelosti treba pridržavati. 


Na slikama 1. i 2. nalazi se grafički prikaz pravilnog nošenja i postupanja s maskama i maskama za 


lice. 





ili 

Slika 1. Upute za pravilno nošenje maski za lice 


Kako pravilno koristiti 
zaštitne platnene maske? 





Kako bi smanjili opasnost zaraze novim koronavirusom, ne 
zaboravite držati fizički razmak, često i temeljito perite i 
dezinficirajte ruke te izbjegavajte dodirivanje oči, usta i nosa. 

Slika 2. Upute za pravilno nošenje medicinskih maski 


Kako pravilno koristiti zaštitnu 


medicinsku masku? 

Kako bi smanjili opasnost zaraze novim koronavirusom, ne 
zaboravite držati fizički razmak, često i temeljito perite i 
dezinficirajte ruke te izbjegavajte dodirivanje oči, usta i nosa. 

